CELEX: 62021TN0485
Language: da
Date: 2021-08-09 00:00:00
Title: Sag T-485/21: Sag anlagt den 9. august 2021 — BNetzA mod ACER

4.10.2021   
            
            
               DA
            
            
               Den Europæiske Unions Tidende
            
            
               C 401/15
            
         
      Sag anlagt den 9. august 2021 — BNetzA mod ACER
      (Sag T-485/21)
      (2021/C 401/17)
      Processprog: tysk
      
         Parter
      
      
         Sagsøger: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (Tyskland) (ved advokaterne U. Karpenstein og K. Reiter)
      
         Sagsøgt: Agenturet for Samarbejde mellem Energireguleringsmyndigheder
      
         Sagsøgerens påstande
      
      
                  —
               
               
                  afgørelse nr. A-001-021 (konsolideret) truffet af sagsøgtes klagenævn den 28. maj 2021 (den anfægtede afgørelse) annulleres
               
            
                  —
               
               
                  Subsidiært i det tilfælde, at Retten ikke annullerer afgørelsen i sin helhed, annulleres afgørelsen, for så vidt som den stadfæster de følgende dele og bestemmelser i afgørelse nr. 30/2020 truffet af sagsøgte den 30. november 2020:
                  
                              (i)
                           
                           
                              artikel 1, stk. 1, andet pkt., artikel 2, stk. 2, litra j), og artikel 3 i bilag I
                           
                        
                              (ii)
                           
                           
                              artikel 7 i bilag I
                           
                        
                              (iii)
                           
                           
                              artikel 12, stk. 2, i bilag I
                           
                        
                              (iv)
                           
                           
                              alle de dele og bestemmelser, der udtrykkeligt henviser til de bestemmelser, der er omhandlet i nr. (i) til (iii) ovenfor.
                           
                        
            
                  —
               
               
                  ACER tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat følgende anbringender.
      
                  1.
               
               
                  Første anbringende om udvidelsen af metoden for fordeling af omkostninger til andre netelementer end budområdeoverskridende netelementer er uforenelig med kravene i artikel 16, stk. 13, i forordning (EU) 2019/943 (1) og artikel 74 i forordning (EU) 2015/1222 (2). Under alle omstændigheder er det fornødne retsgrundlag ikke til stede. I det mindste var det med urette, at anvendelsesområdet for metoden for fordeling af omkostninger blev fastsat på grundlag af krav vedrørende driftssikkerheden og princippet om, at forureneren betaler.
               
            
                  2.
               
               
                  Andet anbringende om, at forbuddet mod modregning navnlig er i strid med artikel 16, stk. 11 og 13, i forordning (EU) 2019/943. Desuden indebærer det, at metoden for fordeling af omkostninger er selvmodsigende.
               
            
                  3.
               
               
                  Tredje anbringende om, at sagsøgtes fastlæggelse af et midlertidigt toleranceniveau for lovlige loop flows på grundlag af sine egne kriterier formelt og materielt er i strid med EU-retten. Set fra en formel synsvinkel har sagsøgte handlet i strid med transmissionssystemoperatørernes og de nationale regulerende myndigheders kompetence til at fastsætte et toleranceniveau. Sagsøgte har desuden fastsat et midlertidigt toleranceniveau, selv om der ikke foreligger den i henhold til artikel 16, stk. 3, andet afsnit, i forordning (EU) 2019/943 krævede analyse af niveauet for lovlige loop flows, der skal foretages af transmissionssystemoperatørerne. Set fra et materielt synspunkt er metoden for beregning af omkostningerne i strid med kravet i artikel 16, stk. 3, andet afsnit, i forordning 2019/943 om at fastsætte individuelle toleranceniveauer for »hver individuel budområdegrænse«, idet den fastsætter et ensartet toleranceniveau, der fordeles ligeligt mellem budområder, der forårsager loop flows. I det mindste er det fastsatte midlertidige toleranceniveau uden det fornødne retsgrundlag.
               
            
                  4.
               
               
                  Fjerde anbringende om, at den prioritering af loop flows i forhold til de interne strømme, som metoden for fordeling af omkostninger er støttet på, i forbindelse med fastlæggelsen af årsager til kapacitetsbegrænsninger i nettet er i strid med artikel 16, stk. 3, i forordning (EU) 2019/943. Den skaber desuden forkerte incitamenter. Den er tillige uforenelig med kravet om loyal adfærd og forbuddet mod forskelsbehandling.
               
            
                  5.
               
               
                  Femte anbringende om, at metoden for fordeling af omkostningerne er i strid med EU-retten i det mindste efter den påkrævede helhedsvurdering. Det vide anvendelsesområde, forbuddet mod modregning, det fejlagtige toleranceniveau og prioriteringen af loop flows i forhold til de interne strømme hænger sammen med hinanden og styrker hinanden. De indebærer i det mindste, når de vurderes samlet, at der foreligger en tilsidesættelse af princippet om, at forureneren betaler, forbuddet mod forskelsbehandling og kravet loyal adfærd. Endvidere er den i det mindste, når dens samlede virkning vurderes, uforenelig med EU’s mål om at forøge andelen af vedvarende energi. Metoden for fordeling af omkostningerne er samlet set uforholdsmæssig og er under alle omstændigheder uden det fornødne retsgrundlag.
               
            
                  6.
               
               
                  Sjette anbringende om, at den ubetingede pligt, der påhviler transmissionssystemoperatørerne, til at udarbejde og fremlægge forslag til ændringer til godkendelse hos de regulerende myndigheder inden for en frist på tolv måneder, regnet fra iværksættelsen af metoden for fordeling af omkostningerne, er i strid med artikel 16, stk. 13, i forordning (EU) 2019/943, og artikel 74, stk. 6, litra b), sammenholdt med og artikel 9, stk. 13, i forordning (EU) 2015/1222.
               
            
         (1)  Europa-Parlamentets og Rådets forordning (EU) 2019/943 af 5.6.2019 om det indre marked for elektricitet (omarbejdning) (EUT 2019, L 158, s. 54).
      
         (2)  Kommissionens forordning (EU) 2015/1222 af 24.7.2015 om fastsættelse af retningslinjer for kapacitetstildeling og håndtering af kapacitetsbegrænsninger (EUT 2015, L 197, s. 24).